UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Rein Sikk: ära kiusa saadikukandidaati, pigem kiida teda
#000003
Minu kui valija valimisprogramm on kandideerijate kiitmine ja julgustamine, teatab Rein Sikk Vikerraadio päevakommentaaris.
#000004
Seekord kiidan tublisid inimesi. Eriti neid, keda on kokku 10 025 ja kes kandideerivad kohalikel valimistel. Mulle tundub, et viimasel ajal on kandideerijate halvustamine muutumas lausa heaks tooniks. Valimistel võidule pürgijaid vaadatakse kui kasuahneid ajudeta tegelasi.
#000005
Aga see pole õige. Tegelikult on enamik kandideerijaist ju oma küla, valla ja linna patrioodid. Nad soovivad oma kodupaiga heaks volikogus üldjuhul tasuta tegutseda. Soovivad oma aja ja tööga panustada, et nii meile endile kui ka meie lastele paremat tulevikku luua. Selliseid inimesi tean ja näen kandideerijate hulgas.
#000006
Samal ajal leidub arvustajaid, kes heidavad kandidaatidele ette soovi silma hakata. Pahandatakse, et nad saadavad koju reklaamkirju või siis jagavad nänni. Aga kujutage ette vastupidist. Seda, et kusagil on olemas kandidaat, kelle ainsamaks sooviks on mitte silma hakata, täiesti märkamatuks jääda. Selline hall hiireke ei saa ju mind minu vallas esindada, salajas olles minu huve kaitsta. Pigem tasuks ikka eelistada seda, kes tahab ja julgeb silma hakata. Kasvõi kirju saates, nänni jagades.
#000007
Tegelikult on täitsa tore, et ajal, mil inimeste reaalne käsitsi kirjutamise oskus kipub kiduma jagatakse pastapliiatseid. Mõni saab sellega on vajalikud asjad kirja panna, teine aga kollektsiooni panna. Kolmandale tuleb tänu pastakale aga kandidaat meelde siis, kui mure painab. Hea abi küsida.
#000008
Mul on tänavustest valimiste nännina autos ka üks mõõdulint. Vajalik riistapuu, kui ehituspoes vaja mõnd jublakat mõõta. Üks valimisliit kingib töökindaid, vajalikud needki. Helkurgi kulub ära.
#000009
Ma ei oska ega tahagi parastada, kui mõni karistusregistris olija kandidaatide hulka satub. Kantud karistus on ju lunastatud süü. Ju me peame ikka uskuma inimese võimesse end parandada, minevikust üle saada. Inimesele eksimuse eest lõpmatult etteheiteid teha pole hea toon. Nii kasvatame pigem kibestumist, mitte ei anna patustajale teist võimalust.
#000010
Millegipärast tundub mulle, et kui valimistel kandideerijate kallal vähem irisetaks ja hammast ihutaks, oleksid me valimised hoopis ägedamad ja värvilisemad. Kohati jääb lausa mulje, et kandideerijad ongi pikaajalisest ei tea mille eest süüdistamisest pisut heitunuid. Nad ei julgegi erilised välja paista. Erilisus peaks aga ju olema iga rahva esindajaks pürgija tähtis omadus.
#000011
Vaadake näiteks kandideerivate valimisliitude nimekirju. Üks igavam ja stampsem kui teine. Näib nagu mingil juhul ei soovitaks valijale meelde jääda. Ikka sõnade "kodu" ja "vald" lõppematu, korduv ja ristkasutus, mis valija pigem segadusse ajab, mitte selgust ei loo. Õnneks on Rõuges liit nimega Kimmäs Punt. Paaris kohas kõlab "restart". Vahvad on ka Sõbralik Keila ja Jõhvikad Jõhvis loomulikult. Või siis Paide - inimeste linn. Huvi tekitavad ka numbrid 4K ja 2.1. Aga vaimsust-vaimukust võiks enam olla. Julgege julgeda!
#000012
"Tuletage nüüd meelde mõnd tänavust valimisplakatit suurelt ja siiralt naeratava inimesega. Kas neid on palju?"
#000013
Või siis valimisplakatid. Andke andeks kohatu võrdlus, aga praegustel plakativaipadel on sügav pildiline seos Leonid Brežnevi aegsete paljukirutud poliitbüroode piltidega. Seal oli üks tegelane mornim kui teine. Tuletage nüüd meelde mõnd tänavust valimisplakatit suurelt ja siiralt naeratava inimesega. Kas neid on palju? Kas olete näinud midagi plakatil vahvat tegevat saadikukandidaati? Kasvõi käega viipavat, õhumusi saatvat?
#000014
Minu kui valija valimisprogramm on kandideerijate kiitmine ja julgustamine. Usun, et meie, valijad, suudame kandideerijaid piisavalt kiita. Suudame innustada niikaua kuni volikogudesse ihkajad muutuvad taas tagasi säravateks ja ägedate kampaaniatega isikusteks. Umbes sellisteks nagu oli vaba Eesti taasloomise aegu. Ja siis saame taas rõõmuga kuulutada, et valimispäev on tõesti demokraatia pidupäev.
#000016
ERR.ee võtab arvamusartikleid ja lugejakirju vastu aadressil [email protected]. Õigus otsustada artikli või lugejakirja avaldamise üle on toimetusel.
#000018
Erik Gamzejev: "halvad analüütilised leiud" valimistel
#000019
Kaarel Tarand: meie lõunamaine omavalitsus
#000020
Fiktiivsed elukohad valimistel tõstatavad küsimuse regulatsioonide üle
#000021
Narva kandidaadid arutlesid linna tuleviku üle
#000022
Küsitlus: populaarseim linnapeakandidaat Tallinnas on Kõlvart
#000023
Mari-Liis Jakobson: kas valimisaktiivsus jätkab langustrendi?
#000024
Sigrid Peterson: kasu on valimisdebatist, mitte pannkoogist ja pastakast
#000026
Eesti Rahvusringhäälingu kanalid alustavad valimisväitlustega
#000029
Mirjam Mõttus: pakkuda on üks valija hääl...
#000030
Valimiskomisjon avaldas kõik kohalikel valimistel kandideerijad
#000031
Külli Taro: poliitikud tühistavad iseennast
#000032
Erik Gamzejev: kandideerijad peaksid pakkuma lahendusi, mitte selfisid
#000033
Jaanus Terasmaa: vesi kui XXI sajandi julgeolekurisk ja sõdade põhjus
#000035
Riho Paramonov: mõlgutusi sõjaaja ajakirjanduskeelest
#000036
Mirjam Mõttus: raamatukogud hääbuvad, sest inimesi ja raha lihtsalt pole
#000037
Mihkel Mutt: maailmalõpp pole ligi tulnud
#000038
Tartu Ülikooli peahoone esine kujundatakse ümber
#000041
Lõviosa heitekvoodi müügist läheb energiahinna tõusu leevendamiseks
#000042
Otse kell 12: riigikogu erikomisjon arutab Estonia huku uurimise seisu
#000043
NBA: kaksikduubli teinud Antetokounmpo viskas 50 punkti
#000044
Piltuudis: Eesti kirjanduse päeva lipuheiskamine Jõhvis
#000048
Keskpangad plaanivad tõsta intressimäärad 15 aasta kõrgeimale tasemele
#000049
Kontaveit parandas positsiooni, Kanepi langes 18 kohta
#000050
Eraisikute hoiused hoiu-laenuühistutes on aastaga kiiresti vähenenud
#000051
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000053